**Selvadore Rähni** (hüüdnimega **Selva**; sündinud 28. juunil 1968) on eesti klarnetist ja helilooja.

Haridus
-------

Aastatel 1983–1986 õppis Rähni klarnetit Georg Otsa nimelises Tallinna muusikakoolis A. Rjabovi ja I. Aigro juhendamisel. 
Aastatel 1986–1991 õppis Rähni klarnetit Tallinna Riiklikus Konservatooriumis Rein Karini ja Vahur Vurmi juures. Aastal 1990 pälvis Selvadore Rähni eripreemia märkega "absoluutselt parim tulemus kõikidest erinevatest puhkpillidest esimese voorus".

Aastatel 1991–1997 õppis ta professor Wolfgang Meyeri juhendamisel Karlsruhe Muusikakõrgkooli magistrantuuris ja doktorantuuris[*viide?*], lõpetas kooli 2001. aastal kõrgeima võimaliku hinde[*viide?*] ja kiitusega[*viide?*]. 1996. aastal töötas ta professor Meyeri assistendina Karlsruhe Muusikakõrgkoolis[*viide?*]. Lisaks on ta aastatel 1993–1997 täiendanud end Pariisis professor Alain Damiensi juures.

Töö
---

Aastatel 1985–1988 töötas Rähni esimese klarnetistina[*viide?*] puhkpilliorkestris Tallinn. 1989. aastal osales ta Leningradi-Balti Akadeemia Sümfooniaorkestri töös[*viide?*] ja kontsertidel Peterburis ja Pariisis[*viide?*]. Aastatel 1989–1991 osales ta Eesti Riikliku Sümfooniaorkestri kontserdireisidel Saksamaale, Soome, Rootsi ja Venemaale. Hinnatud orkestrandina on ta mänginud esimest klarnetit[*viide?*] külalisena mitmetes orkestrites, sh Pforzheimi[*viide?*] ja Württembergi Kammerorkester[*viide?*], Poola Kammerfilharmoonikud[*viide?*], Tšehhi kammerorkester[*viide?*] ning Osaka ja Yamanami festivali orkestrid[*viide?*].

Tähtsamad ülesastumised solistina on leidnud aset Tallinnas, Berliinis, Karlsruhes, Kyotos, Osakas, Tokios, Moskvas ja Stuttgardis.

Töötanud nii solisti[*viide?*], kammermuusiku[*viide?*] kui ka orkestrandina[*viide?*] Jaapanis, kus ta aastatel 1997–2005[*viide?*] tegutses Kyoto Sümfooniaorkestri[*viide?*] klarnetirühma kontsertmeistrina[*viide?*].

Saavutused
----------

Juba 16-aastaselt esines ta solistina Wolfgang Amadeus Mozarti Klarnetikontserdiga mitmes Eesti linnas ja Moskvas. 

1984 pälvis Selvadore esimese koha noorte klarnetistide konkursil Tallinnas. Otsa koolis võitis Selvadore kahel heliredelite ja etüüdi konkursil esikoha kõikide puhkpillimängijate seas.

Kammermuusikuna on Rähni osalenud mitmel festivalil ning teinud koostööd Leipzigi Keelpillikvartetiga ning tšellistide David Geringase ja Tsuyoshi Tsutsumi, pianistide Michie Koyama, Petras Geniusas, Albert Atenelle, Tuuli Rähni ja Kalle Randalu ja teistega. 

Ta on juhendanud meistrikursusi Jaapanis, Hispaanias, Eestis ja Saksamaal.

Helilooming ja salvestised
--------------------------

Heliloojana ta on välja andnud klaverialbumi "Pildid minu elust" (ERP 2010). 

2015. aastal ilmus Selvadore ja Tuuli Rähni esimene debüüt-CD Brahmsi sonaatidega klaverile ja klarnetile ning Schumanni fantaasiapaladega.
Aprillis 2019 ilmus teine CD prantsuse klarnetimuusikaga.

„Kohtasin Selvadore Rähnit esmakordselt 1998. aastal, kui ta oli Kyoto Sümfooniaorkestri klarnetirühma kontsertmeister ja mina olin orkestri peadirigent ja muusikaline nõustaja. Tema musikaalsus lähtub sügavast tundlikkusest – see on omadus, mis on äärmiselt vajalik klassikalisele klarnetimängijale. Rähni oli kindlasti selle orkestri kõige väljapaistvam solist ja ma võisin imetleda tema mängu ka siis, kui dirigeerisin Mozarti klarnetikontserti tema soleerimisel. Rähni fraseerimine on alati loomulik ja graatsiline, millele lisandub tooni ilu ning kõlavõimaluste rohkus. Need on omadused, mis on väga hinnatud nii kõigi tema kolleegide kui ka dirigentide poolt, kes on koos temaga esinenud ja keda ma tunnen. Vestlustes Rähniga kogesin, et tal on laialdased teadmised muusikast, klarnetimängu peenimatest nüanssidest ning erinevatest klarnetikoolkondadest." (Uwe Mund, dirigent)

„Trio koosseisus Selvadore Rähni, David Geringas ja Michie Koyama tõi Tartu Ülikooli aulasse uskumatult palju publikut. Esitus täitis saali kohati lausa käega katsutavalt massiivsete helivoogudega. […] Tšellist David Geringase enesekindla jõulisuse ning tippklarnetist Selvadore Rähni põhjatusse sügavusse ulatuva meisterlikkuse ja läbitunnetatuse kohtumine lõi sellise harva esineva pinge, mida kammerkontserdil tavaliselt ei kohta." (Lilian Langsepp, Muusika 2008 nr 8–9)

Välislingid
-----------

* Selvadore Rähni koduleht
* Tiina Mattisen. "Igavikusfäärides valenoote ei kõla". Sirp, 10. september 1999
* Riina Luik. "Klarnetist Selvadore Rähni: Tähtis on mängida armastusega". – Postimees, 25. juuli 2005
* Ilmunud on uus CD Brahmsi ja Schumanni klarnetimuusikaga, 15. juuni 2015
*